
VIEŠINIMO  LAIKRAŠČIUOSE PASLAUGŲ

TECHNINĖ SPECIFIKACIJA

I BENDRIEJI DUOMENYS

1. Pirkėjas – Valstybinė saugomų teritorijų tarnyba prie Aplinkos ministerijos (toliau – Pirkėjas).
2. Pirkimo objektas – informacinių skelbimų viešinimo apie natūralių pievų ir ganyklų, pelkių ir šaltinynų, gamtos paveldo objektų teritorijų specialiąsias žemės naudojimo sąlygas (toliau – SŽNS) nacionalinėje ir vietinėje spaudoje paslauga.
3. Užsakymas – užsakomo skelbimo tekstas .docx formatu, savivaldybių, kurių vietos laikraščiuose šis skelbimas turi būti išspausdintas, sąrašas .docx formatu ir Pirkėjo logotipas (techninės specifikacijos 1 priedas) .jpg formatu.
4. Paslaugų apimtys:
4.1. Minimalus skelbimų kiekis – 100 skelbimų laikraščiuose per sutarties galiojimo laikotarpį, iš jų ne mažiau kaip 2 skelbimai nacionalinėje spaudoje,
4.2. Maksimalus skelbimų kiekis - 250 skelbimų laikraščiuose per sutarties galiojimo laikotarpį, iš jų ne daugiau kaip 6 skelbimai nacionalinėje spaudoje.
4.3. Pirkėjas įsipareigoja išpirkti minimalų skelbimų kiekį, bet neįsipareigoja išpirkti maksimalaus viso skelbimų kiekio nacionaliniuose ir vietiniuose laikraščiuose.

II REIKALAVIMAI PASLAUGOS ATLIKIMUI

5. Paslaugų teikėjas nusimato visas su informacinių skelbimų spaudoje viešinimu susijusias išlaidas.
6. Pasirašius sutartį, Paslaugų teikėjas pradeda teikti paslaugas tik gavęs Užsakymą iš Pirkėjo atstovo.
7. Paslaugų teikėjas turi parinkti pigiausią atitinkamo nacionalinio ar vietinio laikraščio siūloma kainą už skelbimo patalpinimą.
8. Prioritetas turi būti teikiamas nespalvotam laikraščio skelbimų puslapiui.
9. Pirkėjo logotipo aukštis ne mažesnis nei 2,5 cm.
10. Skelbimo formatas parenkamas ne mažesnis kaip 125 kv.cm ir ne didesnis kaip 300 kv. cm, bet mažiausias, kiek tai leidžia atitinkamo leidinio reikalavimai ir pateikiamo Pirkėjo logotipo reikalavimai.
11. Pirkėjui pateikus Užsakymą Paslaugų teikėjas parengia paslaugų sąmatą ir suderina ją su Pirkėju.
12. Pirkėjui patvirtinus paslaugų sąmatą Paslaugų teikėjas privalo per 10 darbo dienų patalpinti skelbimus viename iš nacionalinių ir viename iš kiekvienos Pirkėjo užsakyme nurodytos savivaldybės vietinių laikraščių.
13. Per 3 (tris) darbo dienas, po straipsnio patalpinimo spaudoje Pirkėjui pateikiama straipsnio ištrauka iš laikraščio.pdf ar .jpg formatu.
[bookmark: _Hlk197079087]14. Įvykdęs Užsakymą Paslaugų teikėjas per 5 darbo dienas pateikia Pirkėjui Paslaugų priėmimo-perdavimo aktą apie paskelbtus skelbimus nacionaliniuose ir vietiniuose laikraščiuose. 
15. Paslaugų sutarties terminas – 12 mėnesių. Paslaugos bus perkamos pagal poreikį, pagal Paslaugos teikėjo pateiktus įkainius Pasiūlyme (Sutarties 2 priedas). Paslaugų rezultatu bus laikomas užsakytų skelbimų paskelbimas, sąskaitos ir iš Paslaugų teikėjo gaunamų Paslaugų priėmimo-perdavimo aktų patvirtinimas.

16. Pirkėjas, vadovaudamasis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“  4.4.3 papunkčiu, vykdo „žaliąjį“ pirkimą, nes perkamos paslaugos nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.



Straipsnio pavyzdys

[image: ]INFORMACIJA APIE PLANUOJAMUS NATŪRALIŲ PIEVŲ IR GANYKLŲ, PELKIŲ IR ŠALTINYNŲ ŽEMĖLAPIŲ PAKEITIMUS

Informuojame, kad parengti natūralių pievų ir ganyklų bei pelkių ir šaltinynų žemėlapių, patvirtintų Valstybinės saugomų teritorijų tarnybos prie Aplinkos ministerijos (VSTT) direktoriaus 2023 m. rugsėjo 21 d. įsakymu Nr. V-93, pakeitimai.
Žemėlapiai ir jų pakeitimai viešinami svetainėse: https://biomon.lt/szns (sklypą galite surasti paieškos laukelyje įvedus sklypo unikalų numerį), www.geoportal.lt/map (duomenų rinkinyje Natūralių pievų ir ganyklų, pelkių ir šaltinynų teritorijos, kuriose nustatomos specialiosios žemės naudojimo sąlygos).
Jeigu patvirtintuose žemėlapiuose arba jų pakeitimo projektuose randama netikslumų ar klaidų, dėl jų tikslinimo galima teikti prašymus VSTT (Antakalnio g. 25, LT-10312 Vilnius, vstt@vstt.lt). Konsultacijos teikiamos tel. +370 620 87952 bei el.p. szns@vstt.lt.
Papildomos informacijos galite rasti svetainėje: https://vstt.lrv.lt/.
Žemėlapiai keičiami vadovaujantis Specialiųjų žemės naudojimo sąlygų įstatymu ir Aplinkos bei Žemės ūkio ministrų 2022 m. lapkričio 11 d. įsakymu Nr. D1-355/3D-680 patvirtintu Paviršinių vandens telkinių apsaugos zonų ir paviršinių vandens telkinių pakrantės apsaugos juostų, pelkių ir šaltinynų, natūralių pievų ir ganyklų, melioruotos žemės ir melioracijos statinių apsaugos zonų planų, žemėlapių ir (ar) schemų rengimo (kai nerengiamas teritorijų planavimo dokumentas ar žemės valdos projektas) ir tvirtinimo tvarkos aprašu.

